gentaiscool/nusaparagraph_emot huggingface dataset:
Ada satu orang wadon yang belom lama kesakitan di kepusnya. Tiap berak jia ngerasa kesakitan. Awalnya, beraknya kebebelan terus ngeden keras banget. Kebiasaan ngeden gitu, kepusnya ngeluarin jendolan. Tiap cebok, jendolannya bisa dimasukkin lagi. Cuman, lama kelamaan kalo berak ngeluarin darah ampe kepusnya bejendol gede ama kagak bisa dimasukkin. Keseringan kayak gitu, jia ampe kagak bisa duduk. Tiap abis berak, jia pasti rebahan dulu, biar jendolannya masuk sendiri. Keseringan kayak gitu, jadi kagak bisa ngapa-ngapain. Nyoba-nyoba minumin obat ama nyari-nyari alternatip, tapi kagak ada yang bisa nyembuhin. Ampe akhirnya ngelongok internet, ada info operasi wasir. Pas ngeliat gitu, rasanya jia ngeri. Ngebayangin pas berak sakit, apalagi kalo operasi.

Emotion: fear
Apah go nyang kita pèngènin supaya ngêjadi baèk kudu dimulè dari diri dèwèk. Bêgonoh juga kalu kita pèngèn suatu kênyamanan di têmpat umum, mangka dari diri kita dèwèk nyang kudu ngêmulè supaya kêcipta kênyamanan onoh. Bêrlaku têrtib èmang sêbuah pêrbuatan nyang kêdêngêr gampang, tapi ora sêmuah orang dêngan gampang juga nêrapinnyah. Dorongan èmosi nyang ora kêkontrol kadang ngêja sêsêorang sêlalu pèngèn ngêjadi nyang pêrtama dalêm saban prosès nunggu. Kêmajuan sêbuah masarakat, sêbênêrnyah bisa diliat dari bêrbagè sisi ama juga paktor. Ora mêlulu têntang hal-hal nyang bêrat, tapi juga pêrsoalan sêpèlè kèk misalnyah budaya antrè. Udah wayahnyah kita punya budaya têrtib, têrmasup sabar dalêm urusan ngantrè. Nyok, tumanin bêrsêrah diri ama abar. Êntong nyêrobot baè!

Emotion: angry
Buat nyang belom beruntung di tahun kite lulus juga kaga usah khawatir, kite ga harus dituntut langsung kuliah juga, masih ada waktu buat belajar. Seleksi SBMPTN ama jalur Mandiri bisa kite ikutin lagi tuh di tahun depannye, tapi itu semua jadi pilihan masing-masing lagi si. Semua pilihanny baik kok, mau di mana kite kuliah juga bae selama kite jalanin dengan bener-bener. Perjuangan kite berakhir bukan cuma di seleksi perguruan tinggi sebenernya, nah dunia kite baru dimulai pas kite cari kerja. Makin ke sini pan kite makin susah cari kerja, jadi mesti bener-bener trus banyakin juga pengalaman buat jadi bekal kite dipercaya ama HRD.

Emotion: happy
Kêjadian ênih dialamin ama pênjual nasi gorèng kêliling bêrnama Abdul nyang berasal dari Madura. Diah lagi ngêdorong gêrobak nasi gorèngnyah di wilayah Pêrumahan Cipaku Indah II. Têpat pada jêm 23.00 WIB, sêorang pêmbeli dari rumah nyang ada di ujung jalan mêsên nasi gorèng. Mêski awalnyah diah sêmpêt curiga karna rumah onoh kosong, diah ngêliat sêorang wadon boto dêngan mèsêman ajèrnyah mêsên nasi gorèng. Diah pun nêrima duit sêjumlah Rp6.000,00 dari wadon onoh. Ora lama, wadon onoh pamit kê dalêm rumah pèngèn nyalahin bohlam. Abdul nyang mulè curiga, nunggu bohlam nyang ora nyalah-nyalah. Sosok wadon onoh gè ora kunjung kêluar. Akhirnyah, Abdul langsung lari têbirit-birit dari dêpan rumah onoh. Duit nyang dikasih wadon onoh gè bêrobah ngêjadi daon sirih.

Emotion: surprise
Hal yang paling menyedihkan adalah saat kite mendapatkan kenyataan untuk kehilangan orang yang paling kite sayanginnye luar biasa, kaga mudah emang menerima kenyataan tersebut yang sangat pait dan menyakitkan. Tapi kite harus terima dengan berlapang dada. Apelagi kalo ntu orang udeh sakit-sakitan kasian juga yekan kalo kita beratin die, kite harus ikhlasin kite doain yang terbaik, semoga meninggal secara husnul khotimah, dan di tempatkan di sisi terbaik Allah. Sabar dan ikhlas emang dua komponen yang kaga mudah, sulit tapi harus kite jalanin apapun keadaannye. Butuh waktu yang lama juga buat mengobati rasa sakit, sedih, dan kehilangan yang kita rasain ntu.

Emotion: sad
Nah kite pan udeh tau kalo sedih nyang berlebihan bisa bikin daya tahan tubuh turun. Penjelasannya tuh udeh disampein. Nah mangkanye kite kaga perlu heran kalo orang nyang lagi sedih nyang keterlaluan bisa gampang kena penyakit. Kaga cuma itu aje, kerja otak kite nyang buat ngatur nafsu makan juga bisa berantakan. Nah kite jadi tau kan, kalo orang lagi sedih mao dia kaga makan seharian trus mau disuguhin makanan enak juga kaga bakal berselera. Penyebabnya ya itu tadi, trus bahaya juga kalo udah gitu bisa kena sakit lambung kalo begitu. Kalo udeh tau begitu, ya jangan maen-maen dah ya, kite mesti kaga tubuh kite dan kesehatan mental juga jangan apa-apa berlebihan soalnya kaga bae.

Emotion: sad
Kela entu sering bener dirundung terkait sama unsur SARA. Die dari kecil tinggal di luar negeri, yang mayoritasnye entu beda segalanye sama die. Dari kecil juga die udeh sering dirundung karena perbedaan SARA. Kalo udeh kena rundungan atau singgungan terkait SARA, biasanye Kela cuma diem dan pasrah atau kagak nangis pas di rumah atau bahkan nangis saat entu juga. Nah seiring berjalannye waktu, Kela pun makin dewasa dan makin belajar banyak hal. Suatu hari pas die udeh di puncak kekeselannye, akhirnye die pun marah karena semua singgungan yang udeh die terima terkait SARA. Sejak saat entu udeh kagak ade yang berani lagi.

Emotion: angry
Sekarang banyak alesan kite buat kaga boleh ngunjungin orang nyang lagi berkabung. Pertama karna kena lagi kena flu, kalo orang lagi flu biasanye jangan keluar dulu deh, apalagi pandemi kan kite kaga tau kalo belom cek kesehatan. Kedua, kalo anggota keluarga kite ada tuh nyang kena covid, kite nyang sering bersinggungan jangan dulu kemana-mana karna kite gatau bawa virus apa kagak. Ketiga, kalo orang nyang meninggal kena virus covid pasti kan die dikuburin sesuai protokol kesehatan jadi kaga perlu dulu kite kunjungin. Nah karna kondisi kaga memungkinkan lebih baik kite doain aje dari jauh, kalo doa mah dari mana aje juga sampe.

Emotion: sad
Pas entu udeh malem. Jane pulang bareng sama keempat temennye. Nah pas pulang entu, ade salah satu temennye yang dihina secara fisik sama orang yang lewat dan berpapasan sama mereka. Temennye Jane sadar kalo entu hinaan ditujuin buat die. Die pun nantangin entu cowok yang ngehina die secara fisik. Terus si cowok nalah makin ngejadi. Nah akhirnye si temennye Jane pun marah ke entu cowok karena udeh ngehina die secara fisik. Temennye Jane bales ngehina secara fisik yang bener-bener telak banget. Nyok makenye jaga mulutmye kite! Soalnye kalo orang udeh sakit ati dan marah entu, bisa bahaya bener. Apelagi kite kan emang kagak boleh nyakitin orang laen.

Emotion: angry
Pernahkah êlu bertemu dêngan orang laèn nyang kagak êlu kenal mengenakan baju nyang samè dêngan nyang êlu pakai? Bujug buneng, rasanya kayak mimpi buruk! Padahal kagak janjian, kagak disengaja samè sekali, tapi kok bisè-bisanya ketemu samè orang dêngan baju nyang samè persis dêngan nyang êlu pakai? Wayah acara berkumpul amè bertemu dêngan seseorang nyang ngêmilikin baju kembaran biasanya bakal adè nyang berkomentar tanpè disaring dulu penggunaan kata-katanya. Sêlaèn ntu, kalo seseorang berkomentar amè menyebutkan bahwa baju kembaran nyang dipakai lebih cocok untukmu, perlu diperjelas lagi bahwa sêmuè orang nyang hadir di sana adalah sêmuè orang nyang terlihat menawan amè ngêmilikin ide pakèannya sendiri. Jangan gampang terpancing olèh komentar orang. Êlu bisè mengabaikannya atau berbalik buat memujinya dêngan ramah.

Emotion: shame
Permasalahan punya anak juga jangan ampe terlalu dipusingin, kalo kite terlalu mikirin ketakutannye, kite kaga bakal ngerasain tuh nikmat punya anak nyang sebenernya. Gimana rasanye mencitai tapi kaga perlu tuh minta balesan. Ngerasain apa nyang orang tua kite rasain dulu, jadi knapa orang tua bisa sayang banget ama anaknye. Semua itu bukan hal nyang harus ditakutin, tapi hal nyang haru dipersiapin. Urusan mau punya anak apa kaga mah urusan nanti, cuma nyang penting kite udah jalanin perintah buat berpasang-pasangan trus punya keturunan. Kehidupan itu udeh ada nyang ngstur, kite sebagai manusia mah kudu berbuat baik aje ama sesama manusia selama masih idup.

Emotion: surprise
Setiap ngaji tuh aye diajarin buat kaga takut ama hal-hal nyang kaga kasat mata, karna kite cuma boleb takut  ama Allah SWT. Ampe detik ini aye masih pegang teguh tuh hal macem begitu, cuma ya namanye manusia ya rasa takut pasti ada. Maka dari ntu, aye berdoa tuh untuk kaga dikasih liat hal-hal nyanf kaga kasat mata. Baru dioragin poon aja aye udeh kebirit-birit, apalagi kalo ditongolin. Tapi, kalo lagi iseng trus ketakutan aye tuh selalu berdoa dan berserah diri ama Allah SWT kalo nyang disetiap langkah kite ada Allah SWT nyang mampu nolong kite. Jadi, buat nyang penakut kaya aye, kite serahin aja dah semuanye sama Allah SWT.

Emotion: surprise
Kalo denger kata amis langsung inget ama ikan. Iya, ikan ini yang paling berasa ama amis. Ikan kagak mulu ke ikannya. Bisa juga dari jenis ikanan yang laen, kayak udang ama cumi. Tiap ke tukang ikan-ikanan sering banget ngerasa kagak enak nyiumnya. Pernah dari pasar, niat mau masak ikan kembung. Pas abis ngebersihin ikan kembung, rasa dapur amis banget. Malahan bukan cuman dapur, kalo abis nyiangin ikan kembung rasanya satu rumah ikutan bau amis. Belom lagi kalo abis masak. Semua pakean ama barang yang kena asepnya ikutan bau amis. Jadi, kalo abis nyiangin ama masak ikan kembung, udah keburu kagak napsu makan gara-gara udah ketusuk bau amisnya duluan.

Emotion: disgusted
Waktu itu pernah jadi pemimpin redaksi, itu juga mesti dipaksa ama banyak orang. Tapi tiap disuruh ngomong ama banyak orang aye tuh selalu ngeles karna kalo ngomong diliat banyak orang tuh paling kaga bisa dah. Mangkanye kalo lagi disuruh ngomong di depan banyak orang aye tuh selalu pura-pura ke kamar mandi nyang alesannye tuh sakit perut atau gaenak badan. Jangankan disuruh ngomong di depan banyak orang, rame-rame aja pasti aye malu. Bener-bener setakut itu ngomong di depan banyak orang. Mangkanye kalo ikut-ikut pentas tuh kaga pernah ikut buat tampil, ya paling dibelakang panggung aje, tapi pas ngeliatin ada keinginan sih buat ikut.

Emotion: fear
Ude seminggu enih Doel nginep di rume Enyak Babeh, lagi ninggalin kosannye. Pekara kesepian di kosan, terus kerjaan kagak sebanyak ntu, jadi die milih buat pulang dulu. Cuman, nyang kagak jadi peitungan Doel waktu ntu, die mikir pulangnye bakal cuman seari due ari doang, tapi ternyate kelanjut ampe seminggu gegara Enyak nahan-nahan Doel pekara kangen, dan kerjaannye juge kagak nambah begitu banyak. Die jadi lumayan kepikiran ame kondisi kosannye. Ade be, pan, nyang dilupain ame Doel. Terus, gegara kagak tenang, akhirnye die mutusin buat balik ke kosan ari enih. Begitu buke pintu, Doel ude disambut ame bau kagak enak aje. Die ngelangkah ke meja nyang buat naro-naro makanan, terus oek oek ndiri begitu liat ade sisa nasi uduk nyang lupe die buang. Keadaannye ampe bejamur, terus agak beraer gituh. Buset, Doel merinding bangat liatnye. Bari nahan napas, die bungkus lagi ntu mayat nasi uduk, terus dimasukin ke plastik, dan die buang ke tong sampah di luar kamernye. Karang, die mo muntah beneran kebayang-bayang almarhum nasi uduknye.

Emotion: disgusted
Mêski ngêrasa êmpêt ngêdapêtin bocah digêbuk têmênnyah, orang tua têtêp pêrlu nyikapinnyah dêngan antêng. Ênih bêbêrapah hal nyang kudu dilakuin. Hal pêrtama, supaya ora kêsulut èmosi, orang tua bisa ngêlakuin latian pêrnapasan dêngan kêsadaran pênuh. Kêdua, liat dari pêrspèktip bocah. Di usianyah, bocah mungkin masing sulit ngêndaliin diri. Orang tua sêbaèknyah ora langsung nyalahin aksi pênggêbukan nyang dilakuin sêorang bocah. Kêtiga, wayah bocah ngasih tau hal nyang têrjadi, dêngêr ama sikapin sêcara kêbuka, mêski cêritanyah têrasa nyakitin. Dukung bocah sêcara nètral, ontong nyalahin diah atau têmênnyah. Kêêmpat, ajarin bocah supaya ora ngêbalêsnyah. Kêlima, wayah bocah digêbuk têmênnyah, orang tua bisa nyampèin tindak kêkêrasan onoh kê orang tua bocah nyang bêrsangkutan.

Emotion: angry
Kalo lagi di muke umum, terus kebelet kencing ato berak, nyang kudu dicari emang toilet. Iye, lah, mase toko baju. Nah, toilet enih biasenye letaknye di pojokan ato agak tepencil, makanye kagak dapet banyak perhatian kek tempat-tempat laen nyang ditaro di tengah ato minimal kagak kepencil. Jadinye, kadang, kebersihannye juge kudu ditanyain bangat. Toilet jorok tande-tandenye biasenye ude kecium sebelon kite sempet masup ke dalemnye. Ntu baunye gabungan antara bau busuk, bau pesing, bau berak, ame bau aer kotor. Hmm, mantep bangat, dah, tu idung perannye sebage indera petame nyang ngerasain jijiknye toilet jorok. Mana makin deket makin kecium lagi semerbak baunye. Buat nyang kagak kuat jijik ame beginian, bise-bise malah muntah pas nyampe ke toilet.

Emotion: disgusted
Masarakat èmang masing ngêri kalu dijadiin saksi atau kalu bêurusan ama polisi sêhingga mêrèka bêpikir buat nyari aman baè. Wayah ada korban kêcêlakaan, sêbagian masarakat milih tibang nonton baè tanpa mao ngasih kêtêrangan kêpada polisi. Salah atu kêsusahan dalêm pêngungkapan kasus kêcêlakaan lalu lintas adalah sêbagian masarakat masing ada nyang ngêri buat dijadiiin saksi, padahal saksi ora bakal ngêjanyah jadi têrsangka. Sêlaèn olah TKP bukti matèrial, kêtêrangan para saksi amat pênting sêbab dêngan saksi bakal bisa ngêtauin siapah nyang salah ama nyang bênêr wayah posisi kêcêlakaan lalu lintas têrjadi. Jadi, kalu diminta ngêjadi saksi ontong ngêri lagi atau ragu-ragu. Bêpikirlah ngêjadi saksi sêbagè amal ngêbantu orang laèn nyang lagi kêsusahan.

Emotion: fear
Uka entu ketua kelas di kelasnye. Tapi walaupun die ketua kelas, die entu anak culun dan anak yang sering jadi target bully. Makanye segala macem perintahnye entu – yang sebenernye perintah guru – jarang dilaksanain. Atau kalo dilaksanain pun pasti die kudu ngalamin beragam hinaan dulu. Waktu entu ade guru yang kagak masuk. Die diminta buat sampein ke kelas supaye murid-murid ngerjain tugas dari entu guru yang kagak masuk. Tapi ade segerombolan anak bengal yang kagak mau ngerjain. Mereka malah nyuruh Uka buat ngerjain tugasnye mereka. Mereka ngancem bakalan ngejahatin enyaknye Uka yang merupakan petugas kebersihan sekolah. Akhirnye Uka pun ketakutan karena diancem. Cuma karena die makin lama makin kesel, die akhirnye nusuk salah satu tukang bully-nye pake penggaris yang udeh patah. Nyok deh makenye elu kagak boleh bully orang ye!

Emotion: fear
Rasa ngeri pas mau dioperasi itu wajar, yang penting kagak belebian. Kalo ada orang mau dioperasi terus masih ngerasa ngeri, ada macem-macem cara buat ngatasinnya. Pertama, kumpulin info ampe banyak. Kita cari tau operasi yang bakal dilakuin pake alat kayak gini, caranya kayak gimana. Cari tau juga anastesinya jenis apaan yang bakal dikasih, ama resiko yang bakal ada pas operasi. Kalo udah tau semuanya, bikin kita lebih tenangan. Jadi, apa aja kata dokter, kita ngerasa aman. Kalo denger info belom mendingan juga, malah tambah ngeri, kita bisa ngomong ke dokter. Bisa jadi dokter bakal ngasih obat penenang. Sebelom operasi, kerjain apaan aja yang bikin badan ama pikiran enak, kayak ngurut atawa olahraga yoga. Cuman, kalo udah di rumah sakit, bisa baca buku atawa ngobrol ama orang yang bikin kita enakan. Kalo mau dioperasi gitu, berarti ada yang mau dibenerin, ama berarti ada yang kagak bener di badan kita. Kalo begitu, udah pasti kudu makan yang nyehatin. Ini juga ngebantu ngikis rasa ngeri. Kagak boleh begadang juga, tidur kudu cukup jangan kemanjon. Yang terakhir, kagak kalah penting, mikir yang baek-baek aja, supaya ati juga enakan.

Emotion: fear
Aye tuh suka teledor kalo naro barang, jadinye barang aye kadang suka kagak ade pas perlu dipake. Nah pas entu aye mau ningkring dan butuh tote bag buat bawa barang. Aye pun buka lemari laci kamarnye aye, tempat aye naro tote bag. Tapi udeh aye bongkar entu laci, tote bag yang aye cari kagak ade. Aye pun turun ke bawah buat nyari tote bag di tempat naro tas-tas belanja, barangkali aje entu tote bag nyempil di sono. Tapi hasilnye sama aje, aye kagak nemuin entu barang. Terus akhirnye enyak aye bantuin nyari. Enyak aye nyari di tempat tas belanja juga. Ajaibnye, enyak aye berhasil nemuin entu tote bag. Aye pun seneng karena akhirnye tote bag aye ditemuin walaupun yang nemuinnye enyak aye hehe. Emang ye, enyak entu jago bener, bisa nemuin ape aje yang kite cari.

Emotion: happy
Merawat orang tua apalagi dalam keadaan sakit, mungkin akan terlihat sangat merepotkan dan melelahkan. Secara fisik, kemampuan gerak orang tua kita sudah sangat terbatas dan sudah membutuhkan banyak bantuan. Tetapi banyak yang tidak tahu bahwa banyak keberkahan yang menyertai ketika ada orang tua yang berada di tengah-tengah kita. Berkah atau berkat atau nilai lebih dari apa yang kita lakukan terkadang justru tidak terlalu kita perhatikan atau kita sadari. Ya seperti hikmah merawat orang tua ini, apalagi jika orang tua dalam keadaan sakit. Hikmah menjaga orang tua dalam Islam, banyak sekali dan berulang kali disebutlan dalam Al Quran. Maka sangat beruntung jika dalam satu rumah itu masih ada orang tua selain keluarga inti (ayah-ibu-anak). Dari orang tua kita itulah jalan rizki dan keberkahan keluarga kita berasal. Maka sudah selayaknya kita memuliakan orang tua, baik yang tinggal dengan kita atau berada jauh dari tempat kita.

Emotion: sad
Sepanjang menjalani kehidupan, kite tentu pernah melakukan satu, atau dua kesalahan yang disesali. Kesalahan memang hal normal yang dilakukan manusia, tapinye rasa bersalah, dan malu yang kagak hilang bisa merusak fisik, dan mental kite jika terus bertahan bertahun-tahun. Tentunye kite juga kagak disarankan untuk terus merasa malu dengan kesalahan-kesalahan yang diperbuat di masa lalu. Melupakan hingga mengulang kesalahan memang kagak dianjurkan, tapi menerima, dan belajar dari kesalahan ntu adalah hal yang harus dilakukan. Tips yang kudu dilakukan dalam menghilangkan rasa malu, dan perasaan bersalah setelah melakukan kesalahan misalnye ntu salah nyebut nama orang. Sebelum benar-benar menghilangkan rasa malu, dan perasaan bersalah, kite harus tahu dari mane perasaan ntu muncul. 

Emotion: shame
Pas bocah kecit dulu sering banget pengen nyobain apaan aja. Demen banget megangin maenan yang baru. Apalagi kalo lebaran, bocah lagi banyak duitnya, lantaran banyak yang persen. Persenannya jia beliian maenan. Waktu itu, lagi musim pestol peluru yang bulet. Jia ikutan beli. Pas lagi maen sendiri, jia iseng banget masukin pelurunya ke dalem idung. Eh, taunya kagak bisa lopos. Awalnya, jia mau narik pelurunya pake kelingking. Jia kira kayak upil, bisa dikorek. Jia kagak nyagka, pelurunya malahan makin blesep ke dalem. Akhirnya, jia ngadu ama emaknya. Pas itu, emaknya nyuruh jia nyempretin idungnya. Eh, jia malah sedot ke dalem. Yang ada, itu peluru makin masuk. Udah kagak bisa diapa-apain, jia langsung mewek, lantaran takut ama malu juga. Akhirna, dibawa ke rumah sakit. Dokter ama perawatnya langsung pada ngetawain. Jia malu banget.

Emotion: shame
Tampilan restoran tempat ngeganyem yang bersih, dan nyaman memang jadi daya tarik konsumen. Tapi ternyata ada aje dapur restoran yang jorok, dan menjijikan. Tampilan restoran yang mewah ternyata kagak selalu menjamin kondisi dapurnye. Ada bejibun kasus restoran bagus yang punya dapur berantakan, dan jorok menjijikan. Dapur restoran ntu tentu aje membuat mual, dan hilang nafsu buat ngegares. Viralnye dapur kotor di restoran seafood yang baru aje heboh di media sosial bukanlah satu-satunye restoran dengan dapur menjijikan. Ada beberape tempat ganyem yang juga punya sejarah buruk soal kondisi dapur restoran yang kotor. Sebagai konsumen cerdas, kite kudu harus lebih teliti lagi kalau ingin makan di restoran. Area dapur restoran harus jadi salah satu yang diperhatikan sebelum mulai memesan dan menyantap ganyemannye.

Emotion: disgusted
Kondisi rumah setelah Babeh pergi tuh sepi, biasanye Babeh suka pulang tuh kalo malem abis dagang, sekarang tuh sepi banget. Aye pan udeh tinggal ama laki aye, jadi Nyak tuh bedua-duan aje ama ade aye. Kalo libur aye suka ngajak nginep suami ama anak aye suh, biar kaga kesepian. Bersyukurnye aye dapet rejeki juga, jadi bisa bukain usaha laundry kecil-kecilan di rumah. Nyak sekarang mulai hidup baru, lebih sehat ama seneng si keliatannye, udeh gitu sekarang udeh ikut banyak kegiatan jadi aye seneng liatnye. Semua keputusan emang ada resikonye, baik buruk harus ditelen, cuma kalo udeh banyak buruknye mending kaga usah kite lanjutin karna nyiksa diri sendiri pan nantinye.

Emotion: sad
Orang yang punya autophobia ini kudu punya kepengenan buat nyembuhin dirinya. Biasanya orang yang punya fobia kayak begini diobatin pake cara psikoterapi atawa liwat psikolog. Ada dua acara terapinya. Pertama, ada exposure terapi. Biasanya psikolog bakal ngatasin sikap ngeri ini pake kebiasaan yang jia takutin. Maksudnya, psikolog ngelatih pasiennya lama-lama di ruangan sendirian. Cuman, psikolog juga udah mastiin kalo bakalan aman-aman aja. Soalnya psikolog juga ngawasin. Kalo udah kebiasa, nantinya jia bakalan disuruh sendirian yang beneran di rumahnya. Kedua, ada cognitive behavioural therapy. Kalo terapi yang ini, ahli bakal nyuruh pasiennya sering-sering sendirian. Jadi, sendirian beneran ampe kebiasa, ampe jia sembuh dari fobia itu. Selaen itu, terapis juga bakal ngasih obat-obatan buat ngeredain rasa stres pasien.

Emotion: fear
Kalo mao pergi ke mana-mana jangan dah ampe ninggalin makanan, mending di bawa dengan dibungkus atau dibuang dah. Soalnye makanan tuh bisa ngundang hewan masuk ke dalam rumah, kaya tikus nanti malah berkembang biak jadi sarang tikus dah tuh di dalem rumah. Belon lagi kalo ada hewan kaya belatung tuh dari sisa-sisa makanan nyang ada di tong sampah. Jadi, tong sampah juga kudu diperhatiin karna di dalem tong sampah kan isinya makanan-makanan busuk jadi lebih cepet lagi kan ngundang hewan dari luar rumah. Mangkanye jangan lupa buat bersihin rumah kalo mao pergi kemana-mana. Kebersihan tuh kunci utama buat kite menjaga kebersihan.

Emotion: disgusted
Dari cerita emak yang sering ngomelin anak, ama emak yang kagak pernah ngomelin anaknya. Kita bisa longok anak yang jadi gampang cerita, ama anak yang jadi takutan. Emak yang sering ngomelin anaknya, bikin si anak jadi ngerasa ketakutan, terus jadi kagak percaya buat cerita ke emaknya, gara-gara udah ketakutan duluan bakal diomelin. Kalo udah begitu, si anak juga jadi sering ngibul buat nutupin, biar kagak diomelin. Kalo emak yang kagak pernah ngomelin anaknya itu, bikin anaknya kagak segen buat cerita. Anaknya tau, walopun ada kesalahan, si emak selalu dengerin dulu, baru bareng cari jalan. Sekalinya si anak mau nyoba ngibul juga kagak bisa, lantaran kagak kebiasa. Jadi, pas nyoba mau ngibul, emaknya udah keburu tau.

Emotion: fear
Ketika kite suka muncul suatu perasaan, atau kite suka merasa takut berbuat kesalahan dalam menjalani hidup baik dari perkataan maupun sikap itu sebenernye hal yang cukup baik jadi kite selalu berpikir dulu sebelum bertindak, tapi kalo berlebihan pun kurang baik, rasanye kite perlu introspeksi diri, kenali dan berusahalah untuk memperbaiki jika ada yang salah dalam diri kite. Perluas pergaulan kite, pelajari beragam hal baik dari orang di sekitar, bantu orang lain yang kesulitan sehingga kite pun akan juga dibantu saat sulit. Paksakan diri kite mengikuti beragam aktifitas sosial, termasuk berorganisasi, bergaul dengan lingkungan sekitar. Sempatkan membuat diri kite rileks, misalnye dengan melampiaskan hobi, berlibur, meditasi. Ibadahlah yang rajin, minta petunjuk dan kesabaran dari Tuhan saat mendapat ujian tertentu dalam hidup

Emotion: fear
Minggu lalu, saya pegi ke rumah tetangga lama, tetangga waktu saya bocah kecit. Ini juga sekalianan maen ke rumah emak. Jadi, saya ke sono ditemenin emak. Saya ke sono lantaran ada tahlilan sodaranya yang meninggal. Saya dateng waktu itu, gara-gara pas hari meninggalnya minggu lalu saya kagak sempet nyelawat. Biarpun ampir tiap minggu saya rutin dateng ke rumah emak, saya jarang banget ketemu ama tetangga.  Pas saya dateng ke rumah tetangga, terus ketemu banyak tetangga laen, rasanya saya kikuk banget. Saya ngerasa malu banget. Pas disuruh duduk terus dikasih cemilan, saya makanin buat ngehargain yang punya rumah. Sebelomnya, jantung saya udah bedebar gara-gara kikuk gitu, pas mau makanin cemilannya, tangan saya kagak bisa nahan geget. Badan juga rasanya anyep banget, kayak ada rasa takut. Anehnya, dulu saya biasa aja, sekarang malah grogi banget kayak ngeri gitu kalo ketemu tetangga lama.

Emotion: fear
Dalam belajar di sekolah pasti nantinye bakal ada yang namanye ujian, nah ujian kelulusan berarti ujian akhir kita untuk melakukan yang terbaik dan mendapatkan hasil yang terbaik untuk ninggalin ntu sekolah dengan nama yang baik dan prestasi yang banggain buat diri sendiri dan keluarga. Setelah melewati masa-masa belajar, kemudian di saat kite udeh sungguh sungguh dan kelar dah melewati masa masa ntu, dan Alhamdulillah dinyatakan lulus. Alangkah baiknye kite sumbangi  dah tuh buku pade yang udeh kita kaga pake buat orang lain, biar berkah juga ilmu kite dan membantu memudahkan kesulitan orang lain. Hal ntu sangat baik satu sayang sekali jika buka tersebut sudah tidak terpakai malah hanya menjadi pajangan saja, dan kedua banyak diluar sana yang membutuhkannye buat mereka belajar.

Emotion: happy
Waktu ntu enyak aye lagi kepengen nyari sepatu cakep yang ngejreng yang bisa dipake santai bisa juga buat formal. Pengen nyari yang warnanye item, biar enak pake baju ape aje masuk gitu warnanye. Akhirnye aye putusin buat nyarinye ke Mall Plaza Indonesia dan Grand Indonesia, ntu dua mall aye demen banget gegara kaga terlalu rame, tempatnye nyaman, luas, wangi, dan bersih, bikin kite nyaman jalan-jalan disono. Pas lagi di mall Grand Indonesia lagi mau naik tangga jalan, aye kaya sekilas liat orang ki cakep bener bening banget gitu, tapi sekelibat liatnye, akhirnye saking penasaran aye puter balik badan, untungnye mall lagi dalem keadaan sepi. Pas puter balik badan karena penasarannye ntu siape, soalnye kayanye artis, bener aje pas bebalik badan, aye liattin taunye Alice norin yaampun cantiknye luar biasa. Badannye mungil, kulitnye ampe kinclong. Wah aye kegirangan liatnye tapi kaga berani ngajak salaman atau foto karena malu, padahal mall lagi sepi.

Emotion: happy
Bejibun permasalah perceraian yang terjadi di Indonesia, terutama kasusnye ini banyak ditemuin pas lagi pandemi. Bejibun pasangan suami istri pade bercerai, banyak yang melayangkan gugatan cerai ke pengadilan, kasusnye pun beragam, tapi banyakkan ya karena stress ekonomi. Kalo kaya gini masalahnye lagi-lagi anak yang pade jadi korbannye. Padahal masalah pandemi kaga satu dua orang yang stress hampir semuanye, orang kaya aje pade stress juga. Emang kasian banget sih mungkin die emang udah kaga bisa ngendaliin emosinye jadinye begitu. Seorang anak menjadi stress dan berdampak ke kejiwaannye, die bingung harus berbuat ape, dan karena banyak pikirannye berpengaruh ke nilai-nilainye di sekolahan.

Emotion: sad
Wayah rasa sêdih hadir, hal pêrtama nyang kudu dilakuin adalah nêrima kêjadian onoh. Wayah ngadêpin tanggal-tanggal pênting nyang bêkaitan ama orang têrcinta nyang udah mêninggal, kèk ari ulang taun atau ari ulang taun pêrkawinan, êluh ora pêrlu bêpura-pura lupa atau ora tau. Rayainlah ari onoh sêbagè sêbuah mèmori atau abisin waktu êluh dengan orang-orang têrcinta nyang bisa ngêja êluh lêbih baèk. Bêrikutnyah, ora masalah buat mikirin diriluh ama ngêlakuin tahap pêmulihan. Pêmulihan adalah cara pênting supaya kita ngêrasa lêbh baèk secara mèntal ama pisik. Sêiring bêjalannyah waktu, yakinlah bahwa êluh bisa nêmuin cara pêmulihan nyang bakal ngêjaluh bêgêrak maju sêmbari ngêrayain mèmori lama nyang indah barêng orang nyang êluh cintain onoh.

Emotion: sad
Buat ngêraih tujuan pêmbêlajaran, guru ama siswa kudu punya hubungan baèk. Salah atu cara buat ngêja sêmangat bêlajar siswa adalah dêngan ngasih pênghargaan kêpada mêrèka atas pêncapèian nyang udah dilakuin. Pênghargaan nyang dikasih kêpada siswa bisa ningkatin kêpêrcayaan diri mêrèka, numbuhin motipasi bêlajar, ama ngêmbangin diri. Dalêm praktiknyah, guru bisa ngasih pênghargaan dalêm dua bêntuk, yakni pèrbal ama nonpèrbal. Pèrbal adalah bêntuk pênghargaan nyang bisa dikasih pada pêncapèian pêsêrta didik dêngan suatu tindakan spontan bêrupa pujian, misalnyah "Wah, êluh hèbat!", "Jawaban êluh têpat", ama laènnyah. Sêmêntara nonpèrbal adalah bêntuk pênghargaan nonpèrbal dêngan simbol atau gêrakan anggota tubuh pêndidik wayah ngêliat pêrilaku pêserta didik, misalnyah têpok tangan, tulisan motipasi di lêmbar gawè, ngacungin jêmpol, ama laènnyah.

Emotion: happy
Buat orang tua nyang masih jijik ama gumohan anaknye tuh bingung. Mungkin kalo masih muda si sama ya, aye juga begitu kalo tegel buat bersihin kotoran orang laen selaen diri sendiri. Tapi pas punya anak tuh beda dah, kaga jijik lagi ama kotoran anak, sering tuh anak gumoh ama berak disaat bersamaan ketika kite tuh lagi makan. Sering banget tuh aye ngalamin begitu, pas aye tanya ama orang tua teryata mereka juga ngerasain hal nyang sama. Awalnye si geli trus kaga napsu lagi tuh makan, cuman karna udeh biasa jadi yaudah santai aja ama hal nyang masih kite pertanyain alesan anak berak pas kite lagi makan.

Emotion: disgusted
Waktu masih bocah, pas lagi agustusan pasti ada banyak lomba. Waktu itu, bocah-bocah di kampung daftar banyak lomba. Bocah yang bisa ngikutin lomba lebih dari satu biasanya kudu tau jadwalnya bentrok apa kagak. Kalo kagak bentrok, bisa ikut berapa aja. Ada lomba bergerombolan atawa punya kelompok kayak tarik tambang ama panjat pinang. Ada lomba yang sendiri, tapi lombanya bareng ama lawan yang laen rame-rame, kayak lomba balap karung ama makan kerupuk. Ada juga lomba yang sendiri-sendiri aja, nunggu giliran kayak baca Alquran. Lomba baca Alquran ini adanya malem. Ada bocah yang percaya diri, ada juga yang ngalamin demam panggung. Bocah yang ngalamin demam panggung ini betingkahnya laen-laen. Macem-macem nunjukkin kagak percaya dirinya. 

Emotion: fear
Kecelakaan enih jadi atu kejadian nyang biasanye kagak teduga. Jalan lagi adem ayem, bise aje ujug-ujug ade nyang keserempet ato tabrakan di depan ente. Nah, gegara kagak teduga enih, kagak banyak pesiapan nyang bise dilakuin buat mental biar kuat. Rase takut gegara ngeliat kecelakaan depan mate, jadi atu hal nyang wajar dan dialamin banyak orang, bahkan nyang belon pernah ngeliat kecelakaan secare langsung sekalipun. Selaen ntu, rase takut enih juge bise ekstrem ampe si saksi pingsan. Kagak sedikit kejadian kek gini, neh. Saksi, saking takutnye ngeliat semue proses kecelakaan ntu, die kagak bise kontrol diri, tekanan darah ujug-ujug turun, malah jadi kagak sadarin diri. Kalo udeh beginih, baenye ngikut dibawa ke rume sakit aje bareng-bareng ame korban.

Emotion: fear
Kalo orang bilang kucing tuh cuma mau buang kotoran di pasir si kaga dah menurut aye mah, soalnye pernah tuh waktu itu aye dikamar nyimpen pakean kotor, trus pakeannye tuh aye taro di dalem keranjang. Kaga tau juga kapan tuh kucing bisa masuk tau-tau aye nyium bau nyang kaga enak, perasaan aye udeh curiga tuh takut die buang kotoran di tumpukan pakean bersih. Eh bener dong pas aye periksa, baju aye nyang udeh dicuci bersih malah diberakin kucing. Bener-bener kesel dah kalo inget, ya mao kaga mau dicuci ulang trus kudu ilangin dulu tuh kotoran kucingnye, mana baunye juga kaga karuan.

Emotion: disgusted
Ketika berjumpa dengan teman lama yang udeh lama hilang kontak, ada baiknye kite memulai percakapan terlebih dahulu daripada sibuk saling diam, dan menyimpan keinginan untuk mengobrol. Siape tahu sebenernye temanmu ntu ingin berbincang tapi kagak berani memulai pembicaraan duluan. Jadi, dibandingkan sama-sama gengsi, ada baiknye kamu menyapa dengan baik temanmu terlebih dahulu. Putus kontak memang menjadi salah satu penghalang untuk kembali menjalin pertemanan. Maka, ntu die jika kaya waktu ntu aye bertemu dengan teman lama tersebut, aye langsung aje dah untuk selalu meminta izin ketika hendak menjalin kontak kembali. Tanyakan kontak barunye dengan sopan. Jika bukan sesuatu yang sangat darurat, ada baiknye hindari meminta kontak teman lamamu dari orang lain tanpa izin. Sebab, beberapa orang cenderung sangat berhati-hati memberikan nomor ponsel mereka kepada orang lain.

Emotion: surprise
Perbuatan maksiat merupakan perbuatan yang dilakukan dengan melanggar hukum moral yang bertentangan dengan perintah Allah SWT. Perbuatan maksiat terhadap Allah meliputi, zina, syirik, mabok-mabokan, riba, dan perbuatan lainnya yang ancaman hukumannya di dunia dan akhirat. Bagi sebagian orang yang akan atau sedang berbuat maksiat, terkadang muncul rasa takut yang besar menghampirinye. Pendakwah Ustadz Adi Hidayat mengungkapkan ketika seseorang merasa takut saat akan atau sedang berbuat maksiat merupakan sebuah pertanda dari Allah. Ustadz Adi Hidayat mengungkapkan ketika seseorang akan atau sedang berbuat maksiat merasakan ketakutan yang besar, artinye ada dua pertanda dari Allah. Pertama, Allah sedang mencintai orang tersebut. Menurut Ustadz Adi Hidayat, orang akan lebih baik untuk segera mengambil cinta Allah. Kedua, Allah sedang melipatgandakan pahala orang tersebut untuk dapat mengentaskan kesulitan-kesulitan yang dialaminya di waktu tertentu.

Emotion: fear
Elu pernah ngalamin hal yang nyedihin karena ade keluarga atau temen yang meninggal? Aye pernah. Kayaknye entu pas aye kuliah semester 6. Pas aye denger kabar temen deket aye selama sepuluh taon udeh meninggal, jelas aje aye nangis kejer pas entu. Tapi sebenernye, pas nangis aye agak bingung, kenape aye bisa sesedih ini pas temen aye meninggal? Nah ternyata emang wajar aje, kite bisa sedih pas ada orang meninggal, apelagi kalo entu orang akrab sama kite.  Pas kite kehilangan, tentu aje emosi sedih bakalan ade di kite. Bahkan ada kalanye muncul perasaan bersalah yang bikin kite makin sedih. Pas entu aye ngerasa bersalah karena nurutin kemauann temennye aye buat kagak ngejenguknye. Aye seharusnye ngejenguk die walaupun die kagak mau. Kematian temen aye bener-bener jadi pengalaman paling nyedihin dalem idup aye.

Emotion: sad
Salah atu lèngkah pênting buat ngatasin rasa ngêri têradêp opêrasi adalah pêrbanyak inpormasi têntang pênyakit êluh, pahamin bênêr apah nyang êluh alamin, ama alêsan kudu dilakuin tindakan opêrasi. Tanyain juga ama doktêr buat ngêdapêtin inpormasi nyang bênêr, ontong bêrtanya pada orang nyang ora mahamin pênyakit êluh. Sêbagian gêdé orang nanya pada kêluarga, têtangga, atau orang laèn nyang ora punya latar bêakang mèdis, têrutama propèsional bêdah, sêhingga ngêdapêtin inpormasi nyang salah ama bêrakibat mangkin ngêri ama ragu buat opêrasi. Êluh kudu ngêmahamin bahwa tindakan opêrasi onoh sêlalu dimaksudin buat ngêbantu nyêmbuhin atau ngêbaèkin kondisi pasièn. Kalu êluh udah mahamin pênyakit ama tindakan opêrasi nyang bakal dilakuin, mangka rasa ngêri onoh bakal bêkurang dah.

Emotion: fear
Taon 2022 eni ane lulus masuk seleksi masuk test perguruan tinggi negeri, alhamdulillahnye ane keterima di universitas indonesia fakultas hukum. perasaan ane seneng banget solanye ntu salah satu cita-cita ane selama sekolah, suka liat mahasiswa nyang pake baju almamater kuning gonjreng tu keren banget, pegimane juge ntu cita-cita orang tua ane, babe emak ane pengen banget anaknye kuliah dikampus nyang ade di depok ntu, tapi nyang jadi bahan masukan ane kayanye jalan akses masuk ke kampus kudu dibatesin buat orang luar deh, soalnye pegimane juge kalo ada orang luaran nyang nasuk ke kawasan kampus ntu takut keamanan kampus jadi kudu lebih pengamanannye

Emotion: happy
Ora sêmuah wadon ngêdapêtin gêjala awal kehamilan karna pada dasarnyah saban awak wadon onoh bèda-bèda. Nah, cara ngêtauin kêhamilan dêngan hasil nyang paling akurat ama ora diraguin lagi adalah dêngan ngêlakuin tès darah kê doktêr. Tès darah lèbih sènsitip daripada tès urin karna lêbih sêdikit hCG atau hormon nyang diproduksi ama plasènta yang dibutuhin buat ngêdapêtin hasil nyang positip. Kêbanyakan wadon ora ngêjalanin tès darah kalu tès di rumah mêrèka positip, padahal tès darah bisa ngêbantu ngèpaluasi kêguguran atau kêhamilan èktopik (kêhamilan di saluran tuba). Karna onoh, dirèkomèndasiin buat ngêjadwalin janji têmu ama doktêr buat ngêlakuin tès darah abis êluh ngêdapêtin hasil tès kêhamilan positip.

Emotion: surprise
Untuk mencegah seorang anak menjadi korban dari si ntu pembully, kite harus bisa menasihati anak kite agar berani melaporkan kepada pengajar di sekolah saat mengalami perilaku bully. Jika anak kite merasa kagak dapat berbicara langsung, mungkin die bisa menulis surat, atau mengirim email kepada mereka. Bila anak kite adalah pelaku bullying, maka ajaklah anak berdiskusi, dan cari tahu penyebabnye. Beri die penjelasan bahwa hal ntu bukanlah perilaku terpuji, dan kagak dapat diterima. Orangtua bisa mengajak anak (baik pelaku maupun korban) untuk menjalani konseling agar pola pikir, dan tingkah lakunye ntu bisa lebih terarah dengan baik. Yang kagak kalah penting, jadilah contoh teladan yang baik bagi anak. Sebab sadar atau kagak, anak akan mencontoh orang tua sebagai tolok ukur dalam bersikap. Dengan dukungan dan kerja sama dari orang tua dan guru, anak bisa menikmati proses belajar di sekolah tanpa tindakan bully. Bila Anda khawatir permasalahan bully memberi efek atau pengaruh yang mengganggu tumbuh kembang anak Anda, jangan ragu untuk berkonsultasi pada psikolog anak.

Emotion: fear
Dari dulu tuh aye kaga pernah ada di lingkungan jauh. Pasti tempat maen, sekolah atau apa pun tuh adenya di situ-situ aja. Dari aye sekolah SD, waktu awal-awal orang udeh pada berani pulang sendiri aye malah dianter jemput ama ojek. Aye akuin si kalo pun orang tua aye tuh sibuk tapi pasti khawatir ama keselamatan aye sendiri. Trus juga sekola kaga pernah ngerasain ditempat nyang jauh, jadi kalo berangkat juga ketemunye ama orang-orang deket bae. Eh pas SMA juga makin lama makin deket, jadi naek motor lewat dalem juga bisa. Gara-gara itu aye kaga tau jalam trus kaga tau tempat jadi kemana-mana sendiri tuh takut.

Emotion: fear
Ngêjadi orang tua mêrluin prosès bêlajar sêpanjang waktu, têrmasup bêrlatih ngêndaliin èmosi wayah lagi diomèlin orang tua. Pêrasaan sèwot, sêdih, ngêri, ama kêcèwa nyang dirasain bocah ora bakal ilang dêngan gampang, bahkan pêrasaan ênih bisa kêbawa ampè dèwasa. Pada akhirnyah, hal ênih bakal mêngaruhin pêmontênan bocah têradêp orang tua. Bocah juga mungkin bisa ngêbêrontak, kasar, atau ora ngormatin orang tua. Sêlaèn onoh, sêorang bocah juga bakal ngêrasa sulit buat ngêbuka diri kêpada orang tuanyah. Wayah èmosi ora kêkêndali, pênting bagi orang tua buat nênangin diri sêjênak. Bêgonoh juga ama bocah. Jadi, sêudah ngomèlin bocah, sêbaèknyah ontong langsung datêng kêmbali dalêm kondisi masing sèwot, yak!

Emotion: fear
Kalo kite sebagai orang tua nih, masih nyesel karna masih suka marahin anak ya namanya juga maanusia ya tempatnye salah. Maka dari kite harus jaga anak kite, jangan ampe kena dampak kesalahan kite. Nih aye kasih cara kaga percaya diri anak. Pertama, Sebagai orang tua tuh jangan pernah selalu ngeliat hasil akhirnye, liat juga tuh usaha dan harusnye kite dukung karna anak udeh mau berusaha. Kedua, kite biarin anak kite buat mecahin masalahnye sendiri, berusaha keluar dari masalah biar dia ngerasa hadirnye berarti. Ketiga, dukun anak kite jika die mau tau segala hal, karna kalo kite gakasi tau anak tuh bakal cari tau sendiri.

Emotion: sad
Wila udeh terbiasa idup dengan anggota keluarga yang lengkap sejak die kecil. Tapi pas die SMP, Wila kudu ngalamin hal salah satu hal terburuk dalam idupnye. Ternyate, enyak dan babehnye Wila kudu berpisah karena pernikahannye mereka katanye udeh kagak bisa diselametin lagi. Jelas aje Wila kaget dan sedih bener. Die juga kecewa. Kagak cuma sedih, kaget, dan kecewa, lama kelamaan akhirnye Wila juga ngerasa tertekan bener karena pertikaian orang tuanye kagak selesai-selesai dan merebutin hak asuh anak. Akhirnye setelah semua entu pertikaian, Wila jadi sering ngelamun, pendiem, suka tiba-tiba nangis, gampang marah, ngejauh dari keidupan sosialnye, kagak maen lagi sama temen-temennye, dan laennye. Intinye Wila jadi berubah bener.

Emotion: sad
Kalo kite ngasih hadiah ke orang tuh biasanye jangan ngarep kembali lagi tuh orang ngasih sesuatu ke kita. Namanye udeh dikasih ke orang udeh kite gaboleh tuh ungkit-ungkit lagi. Apalagi jaman sekarang, orang ngasih kado maen keren-kerenan tapi kite gatau tuh niatnye apa, emang sekedar demen ngasihnye apa emang mau ngasih tau orang-orang kite bisa ngasih hadiah nyang bagus gitu. Apalagi sekarang ada nyang namanye media sosial, apa nyang mite kasih tuh bisa di share trus orang-orang pada bisa liat dah. Kadang yang dikasih barang juga mungkin beban, sewaktu-waktu kite buat salah, takutnye apa nyang udah dikasih malah diungkit tuh.

Emotion: surprise
Kalo kita udah bisa nerima diri kita, rasa ngeri ama sedih kita, kita bisa yakinin diri kita kalo kita bisa sabar. Kalo kita ngadepin trauma timbul reaksi yang keras, itu wajar. Kita bakal sedih ngalamin kejadian yang kagak kita pengenin, jadi wajar kalo kita sedih, yang penting, kita bisa tetep sabar. Kagak takut ngadepin rasa sedih ama ngerinya. Lama-lama keadaan juga jadi lebih baek. Abis itu, kita bisa isi waktu buat empel-empel ngeringanin rasa sedih ama ngeri. Kita kerjain kerjaan-kerjaan berfaedah kayak ngerawat diri. Kerjaan kayak gini nyenengin sembari ngurangin stress. Ngerawat diri ini bisa punya waktu sendirian, kayak baca buku, nonton, atawa kegiatan baek laennya. Jadi, selaen nerima keadaan diri, kita juga bisa ngerawat diri.

Emotion: fear
Gêdé kêcitnyah pêngaruh olok-olok atau èjèkan têradêp pêrkêmbangan bocah èmang bêrgantung pada bêbêrapah paktor, tapi pada dasarnyah èjèkan têmên amat bêdampak têradêp pêrkêmbangan jiwa bocah. Idèalnyah sêbêlon bocah-bocah masup kê sêkola kira-kira 4 ampè 5 taun pêrtama dalêm kêidupannyah, bocah onoh ngêdapêtin kasih sayang nyang kuat ama nêrima tanggêpan-tanggêpan positip dari orang tuanyah têntang kebêradaan dirinyah sêhinggè wayah diah masup sêkola pada usia 5 ampè 6 taun, sêdikit banyak diah udah nêrima bêkêl dari orang tua nyang bilang kêpada dirinyah bahwa diah adalah sêorang manusia nyang bêharga. Dêngan bêkêl onohlah diah ngêmasupin pêrgaulan sosial nyang lêbih luas daripada di rumah, yakni di sêkola. Tumannyah bocah bakal jêngah pisan karna dikêtawain olèh têmên-têmên. Sêlaèn jêngah, bocah juga ngêrasa nyêri ati.

Emotion: shame
Kasus cerai indonesia ude lumrah nyang bise dibilang sesuatu nyang kagak dipengenin ame siape aje nyang lagi ngejalanin rumah tangge ame pade umumnye dihindarin ame tiap pasangan nyang ude nikah. Apelagi kalo pasangan ntu ude punye keturunan, putusan buat cerai barang tentu bakal dipertimbangin berulang kali. Hal eni dilakuin kagak laen biar tiap putusan nyang diambil ntu pilihan nyang paling bener buat tiap bagian keluarganye, termasuk dampaknye pade bocah keturunannye. Tapinye ade kondisi, cerai bise jadi pilihan nyang ude paling terbaek nyang kudu diambil ame suatu pasangan laki bini. Khususnye waktu masalah nyang jadi sumber konflik udeh ruwet ame kagak bise diberesin, atawa kagak bise diampunin lagi. kalo ude ngambil putusan cerai, make dari itu masing pihak bise mulai hidupan sendiri nyang lebih bae.

Emotion: sad
Pas aye MABA, aye dan temen-temen seangkatannye aye diomelin terkait kite kagak kagak ngerjain tugas dadakan. Kite juga disindir-sindir. Nah anehnye, salah satu sindirannye entu terkait omongan di grup chat angkatan kite. Aye pun inget aye ngasih screenshot-an chat grup angkatan ke temen aye yang jadi senior. Terus aye mikir kalo kemungkinannye temen aye yang jadi senior, yang bocorin itu semua. Akhirnye pas malemnye, aye tanya ke temennye aye entu. Die pun ngaku kalo screenshot dari aye bocor ke angkatannye. Aye langsung panik ketakutan. Jadinye pas tau entu, aye pun kesel sama temen aye, sekaligus ngerasa bodoh, dan ketakutan karena udeh bersalah ke temen-temen angkatannye aye.

Emotion: fear
Kalo ke laut cakep ama kudunya pas lagi kemaro aja dah, apalagi kalo banyak ikan di dalemnya. Pernah nyoba ke laut yang banyak ikan pas lagi musim ujan, kagak enak banget hawanya. Kagak nikmatin pasirnya lantaran udah basah semua. Jadinya sendal ataw sepatu pada debel. Udah gitu, pas lagi diujanin, hawa bau ikan pada ke mana-mana. Pengen ke laut gara-gara pengen nikmatin hawa anginnya yang semriwing sembari nikmatin suasananya, malah jadi enek nyium bau amis sepanjang jalan. Kalo kagak tau bakal ujan apa kagak, kita siapin dulu yang lengkep pakean kita kalo mau ke sono. Pake sepatu yang kagak debel ama bawa masker, jaga-jaga biar kagak nyium banget bau amis.

Emotion: disgusted
Pernah juga waktu itu di mal aye di luar nungguin laki aye ke kamar mandi, di mana-mana tuh kalo abis makan laki aye pasti langsung nyari wc. Aye di luar nunggu ama anak aye, mana laga bisa diem lagi nyariin bapaknye. Trus laki aye juga di dalem lama banget kaga keluar-keluar. Anak aye kan udeh bisa jalan eh die malah nyariin bapaknye ampe masuk kamar mandi. Kalang kabut lah aye karna tu anak masuk di toilet laki,  Dari pada ngapa-ngapa trus laki aye juga takutnye belon kelar yauda lah aye pasang muka tembok tapi sebenernye malu banget. Untung tuh anak kaga masuk ke dalem toilet.

Emotion: shame
Sêtêlah nêntuin program studi, cara masuk PTN sêlanjutnyah adalah nyari tau unipêrsitas nyang nawarin jurusan onoh. Bêrikut tips buat nêntuin program studi nyang sêsuè. Pêrtama, cari inpormasi têntang pakultas atau jurusan nyang dituju. Dêngan nyari inpormasi sêbanyak mungkin têntang jurusan, êluh jadi gampang nêntuin kêputusan pèngèn masup PTN mana. Kêdua, cari inpormasi liwat mahasiswa nyang bêkuliah di unipêrsitas onoh. Cari tau lêbih mêndalêm dunia pêrkuliahan di unipêrsitas nyang êluh incêr dari curhatan abang-mpok angkatan di bêrbagè tulisan blog atau mèdia sosial nyang laèn. Kalu êluh sêrius ngulik, banyak pisan curhatan abang-mpok angkatan nyang nyêritain dunia kampus mêrèka. Têrakhir, cari inpormasi têrkait kualitas ama prèstasi di unipêrsitas nyang dituju.

Emotion: happy
Putri almarhum Gus Dur, Alissa Wahid, bêrhasil nyêgah orang nyang mao nyêrobot antrèannyah. Têrus, Alissa Wahid ngêbagiin cara nègor orang nyang ora mau antrè dêngan cara èlêgan. Cara pêrtama, têmpo matanyah. Kêdua, ngomong dêngan nada rêndah, tapi têgês. Kêtiga, ora pakè ngomèl atau nyinyir, tapi langsung kasih batês prilaku nyang kita ora terima. Lêbih lanjut, Alissa Wahid nyang juga sêorang psikolog ênih ngêbèbèrin cara nêgor nyang diadaptasi dari tèknik setting limit for strong-willed children (ngêbangun batês prilaku buat bocah ngèyèlan). Pêrtama, têntuin titik batês prilaku buat bocah ngèyèlan. Kêdua, sampèin dêngan antêng, nada rêndah, têgês, ama ngêbawa sikap 'ontong maèn-maèn ama guah'. Kêtiga, têmpo matanyah dêngan têgês, bukan dêngan kêsèwotan. Têrakhir, konsistèn, ora gampang nyêrah, siap konsêkuènsi.

Emotion: angry
Statistik nyatain bahwa 16% wadon pêrnah ngalamin diintilin orang ora dikênal. Kalu êluh ngêrasa sêpêrti sêsêorang lagi ngintilin êluh, pênting ngêtauin cara ngantisipasinyah dalêm situasi nyang aman. Cara ênih juga pênting dikêtauin bocah-bocah sêkola. Pastiin bocah ngêtauin nama lêngkêp, alamat, nomor tèlpon rumah, ama cara ngêgunain tèlpon. Sêkola kudu ngêmilikin catêtan pêrincian kontak darurat nyang nyakup tèlpon kantor, ponsèl, tèlpon rumah, ama laènnyah. Pastiin bocah tau orang dèwasa mana nyang kudu dihubungin kalu têrjadi kêadaan darurat nyang ora dipèngènin. Bocah juga kudu didorong buat sêlalu ngasih tau kêpada orang tua atau orang dèwasa nyang têrpêrcaya wayah ada saban masalah nyang ngênimpanyah.

Emotion: fear
Masuk SMA juga makin ruwet, karna pan pelajarannya makin susah yak, ya bener aje di kelas satu nilai aye anjlok. Padahal ya aye udah belajar maksimal. Walaupun begitu, aye tetep semangat buat ningkatin lagi belajarnye. Bener aja pan naek ke kelas dua udah fokus tuh ama jurusan masing-masing, aye milih ips dan janji bakalan tingkatin prestasi di sini. Masuk kelas tiga aye seneng bukan maen, karna dapet peringkat 21 dari semua anak ips nyang ada di sekolah, makin semangat dong ya belajar buat ujiannya. Apalagi nih kalo udah kelas tiga pan udah fokus ama try out ama latihan soal aja tuh, aye juga udeh tau kalo soal-soal nyang dipelajarin bakalan sama a pas ujian paling angka ama soalnye aja nyang diganti-ganti.

Emotion: happy
Dari kecil aye dididik tuh jujur kan jadi paling takut kalo mau boong. Trus ceritanye aye mao nginep tuh di rumah temen tapi Nyak tuh kaya kaga ngebolehin gitu. Tetangga tuh pada tau kalo orang nyang rumahnye mau aye inepin tuh suka nyolong. Namanye bocah kan kaga ngarti ya, trus orang tua aye bukan tipe nyang suka nuduh orang karna takut dosa. Pas pulang dari rumah itu kaljng aye ilang, pas ditanyain kaga ada, Nyak udeh cerita tapi yauda lah pasrah aje karna takut berantem ama tetangga. Aye malah dimarahin karna udeh dibilangin malah kaga ngarti. Yaudah jadi dipasrahin aja mungkin blom rejeki.

Emotion: fear